смешки за Вторник
Звъни ми баба:
- Росене, картата ми падна в банкомата, какво да правя! - баба има непоколебима вяра в неограничените ми мистични възможности, в това число и да вадя карти от банкомати на над сто километра разстояние. 
- Как така паднала в банкомата? Искаш да кажеш, че ти я глътна ли?
- Не бе баба, той не работи, има табелка. 
- Е ти що щеш там тогава?
- Еми аз само двайсе лева исках да изтегля, и за тия пари ли не работи? 
- ..... 
- Росенее? - няма грам паника в гласа й, просто очаква от мен да и дам решението и няма никакво съмнение, че ще го получи. 
- Обясни сега как така в неработещ банкомат ти "падна" картата.
- Ми как, бутАх, бутАх в дупката за картата, ама не стана. Затова отлепих тиксото от отвора за парите и я мушнах там. 
- Какво? Какво тиксо бе? 
- Нали ти казах, че не работи, банкомата! Имаше залепена лепенка на тва дето излизат парите.
- .....
- Росене? 
- Кажи, бабо. 
- Там влезе.

А е само вторник.